เรื่องร้องเรียน (คลอง,ถนน) วันที่ 2022-05-30 03:40:57 — แขวงบางบอนเหนือ เขตบางบอน กรุงเทพมหานคร
ถนนสายเลียบคลองภาษีเจริญ ทั้งฝั่งเหนือฝั่งใต้ รวมไปถึง ถนนสายบางบอน 3, 4, 5 พื้นที่คาบเกี่ยว เขตหนองแขม เขตบางแค เขตบางบอน มีรถบรรทุกใช้เป็นเส้นทางเลี่ยงถนนใหญ่ เลี่ยงตำรวจ ใช้ขนส่งดิน ซึ่งทำให้ผิวถนนชำรุด สภาพถนนในบางวัน มีเศษดินสกปรกเต็มถนน หาผู้รับผิดชอบได้ยาก ตกเป็นภาระผู้ใช้รถใช้ถนน และเป็นภาระอันหนักหนาของพนักงานกวาด คนขับรถทำความสะอาด

ประกอบกับตามที่พบเห็น รถบรรทุกส่วนใหญ่ที่พบ มีการทำผิด พ.ร.บ.ขนส่งด้วย เช่น ไม่มีการติดแผ่นป้ายทะเบียน ติดไฟหน้าในลักษณะเป็นแผง มีการปรับแต่งท่อไอเสีย บังโคลนยื่นเลยตัวรถออกมามาก

จึงอยากให้ช่วยประสานงานหน่วยงานที่เกี่ยวข้อง ได้แก่ สำนักงานเขต เจ้าหน้าที่ขนส่ง เจ้าหน้าที่ตำรวจ เข้าตรวจสอบและกวดขัน และดำเนินการตามกฎหมายด้วยครับ